Puolustusministeriön asetus

vaarallisten aineiden kuljetuksesta Puolustusvoimissa ja Rajavartiolaitoksessa

Puolustusministeriön päätöksen mukaisesti säädetään vaarallisten aineiden kuljetuksesta Puolustusvoimissa ja Rajavartiolaitoksessa annetun lain (xx/xxxx) 5 §:n, 16 §:n 5 momentin, 30 §:n 4 momentin nojalla:

1 §

Kansainvälisten sopimusten ja kansainvälisten sotilasstandardien soveltaminen kuljetukseen

Puolustusministeriö julkaisee ohessa luettelon niistä kansainvälisistä sotilasstandardeista, joita noudattaen katsotaan täyttävän PV-VAK-lain turvallisuusvaatimukset. Nämä standardit ovat:

1) STANAG 4441, AMovP-6 ja SRD; ja

2) USA:n AFMAN (24-204, 13 July 2017).

1 a §

Vajaiden räjähdekollien turvallisuusvaatimukset

Puolustusministeriön asetuksella säädetään poikkeuksista vajaiden räjähdekollien muodostamisesta, yhteen pakkaamisesta ja yhteen kuormaamisesta.

Vajaan räjähdekollin saa muodostaa kyseiselle räjähteelle tarkoitettuun ulkopakkaukseen.

Vajaa kolli saa sisältää vain samassa kollissa olleita tai muista samanlaisista, samoja nimikkeitä sisältävistä kolleista peräisin olevia räjähteitä.

Vajaa räjähdekolli on pakattava alkuperäistä kollia vastaavalla tavalla. Mikäli alkuperäinen pakkaustapa ei ole mahdollinen, on vajaa räjähdekolli muodostettava riittävän tukeviin ja hyvälaatuisiin tyyppihyväksyttyihin ulkopakkauksiin sekä suljettava yhtä luotettavasti kuin alkuperäinen kolli. Räjähteen on tällöin oltava sisä- tai välipakkauksessaan. Irrallisia räjähteitä saadaan sijoittaa tähän ulkopakkaukseen vain käyttämällä niille sopivaa tuentaa, kuten lokerikot tai vyötetyt patruunat.

Jos vajaa kolli muodostetaan alkuperäiseen ulkopakkaukseen, alkuperäistä täyden räjähdekollin nettoräjähdemäärää (kg) ja bruttomassaa (kg) ei saa ylittää. Mikäli vajaa kolli muodostetaan tyhjään muuhun ulkopakkaukseen, ulkopakkaukselle sallittua bruttomassaa (kg) ei saa ylittää. Räjähteiden määrä ei saa ylittää alkuperäiseen kolliin pakatun räjähteiden määrää eikä uuden ulkopakkauksen sallittua bruttomassaa.

Vajaan räjähdekollin kuljetusluokitus säilyy alkuperäisen kollin luokituksen mukaisena.

2 §

Yhteen kuormaaminen ja erottelu ilmakuljetuksessa

Vaarallisten aineiden ilmakuljetuksessa noudatetaan taulukon yksi mukaisia yhteen kuormaus- ja erotteluvaatimuksia.

3 §

Luokan 1 yhteen kuormaaminen ilmakuljetuksessa

Vaarallisuusluokkaa 1 olevien pakkausten yhteen kuormaamisessa noudatetaan taulukon kaksi yhteen kuormaus- ja erotteluvaatimuksia.

———

Tämä asetus tulee voimaan päivänä kuuta 20 .

Helsingissä x.x.20xx

…ministeri Etunimi Sukunimi

Nimike Etunimi Sukunimi